CELEX: 32022R0268
Language: bg
Date: 2022-02-23 00:00:00
Title: Регламент за изпълнение (ЕС) 2022/268 на Комисията от 23 февруари 2022 година за изменение на Регламент за изпълнение (ЕС) 2016/898 по отношение на наименованието на притежателя на разрешението за препарат от Bacillus licheniformis (ATCC 53757) и неговата протеаза (EC 3.4.21.19) като фуражна добавка и на Регламент за изпълнение (ЕС) 2018/982 по отношение на наименованието на притежателя на разрешението за препарат от бензоена киселина, калциев формат и фумарова киселина като фуражна добавка (текст от значение за ЕИП)

24.2.2022   
               
               
                  BG
               
               
                  Официален вестник на Европейския съюз
               
               
                  L 43/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/268 НА КОМИСИЯТА
         от 23 февруари 2022 година
         за изменение на Регламент за изпълнение (ЕС) 2016/898 по отношение на наименованието на притежателя на разрешението за препарат от Bacillus licheniformis (ATCC 53757) и неговата протеаза (EC 3.4.21.19) като фуражна добавка и на Регламент за изпълнение (ЕС) 2018/982 по отношение на наименованието на притежателя на разрешението за препарат от бензоена киселина, калциев формат и фумарова киселина като фуражна добавка
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     С Регламент за изпълнение (ЕС) 2016/898 на Комисията от 8 юни 2016 г. (2) се разрешава употребата като фуражна добавка на препарат от Bacillus licheniformis (ATCC 53757) и неговата протеаза (EC 3.4.21.19). Притежател на разрешението е Novus Europe SA/NV.
                  
               
                     (3)
                  
                  
                     С Регламент за изпълнение (ЕС) 2018/982 на Комисията от 11 юли 2018 г. (3) бе разрешена употребата на препарат от бензоена киселина, калциев формат и фумарова киселина като фуражна добавка.
                  
               
                     (4)
                  
                  
                     В съответствие с член 13, параграф 3 от Регламент (ЕО) № 1831/2003 дружеството Novus Europe NV е подало заявление с предложение за промяна на наименованието на притежателя на разрешенията по регламенти за изпълнение (ЕС) 2016/898 и (ЕС) 2018/982.
                  
               
                     (5)
                  
                  
                     Заявителят посочва, че е променил наименованието си от Novus Europe SA/NV на Novus Europe NV. Заявлението бе придружено от съответните данни, подкрепящи искането за промяна.
                  
               
                     (6)
                  
                  
                     Предложената промяна в условията на разрешенията е само от административно естество и не налага да се извърши нова оценка на съответните фуражни добавки. Европейският орган за безопасност на храните бе уведомен за подаденото заявление.
                  
               
                     (7)
                  
                  
                     За да може заявителят да упражнява своите права за търговия с новото си наименование Novus Europe NV, е необходимо да бъдат променени условията на разрешенията.
                  
               
                     (8)
                  
                  
                     Поради това регламенти за изпълнение (ЕС) 2016/898 и (ЕС) 2018/982 следва да бъдат съответно изменени.
                  
               
                     (9)
                  
                  
                     Тъй като не е наложително от съображения за сигурност въведените с настоящия регламент изменения на регламенти за изпълнение (ЕС) 2016/898 и (ЕС) 2018/982 да бъдат приложени незабавно, целесъобразно е да се предвиди преходен период, през който да могат да бъдат изчерпани наличните запаси от съответната фуражна добавка.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент за изпълнение (ЕС) 2016/898
            Регламент за изпълнение (ЕС) 2016/898 се изменя, както следва:
            
                        1)
                     
                     
                        в заглавието думите „притежател на разрешението Novus Europe SA/NV“ се заменят с думите „притежател на разрешението Novus Europe NV“;
                     
                  
                        2)
                     
                     
                        в таблицата в приложението, във втора колона — „Наименование на притежателя на разрешението“ — думите „Novus Europe SA/NV“ се заменят с думите „Novus Europe NV“.
                     
                  
         
            Член 2
            Изменение на Регламент за изпълнение (ЕС) 2018/982
            Регламент за изпълнение (ЕС) 2018/982 се изменя, както следва:
            
                        1)
                     
                     
                        в заглавието думите „притежател на разрешението Novus Europe N.A/S.V.“ се заменят с думите „притежател на разрешението Novus Europe NV“;
                     
                  
                        2)
                     
                     
                        в таблицата в приложението, във втора колона — „Наименование на притежателя на разрешението“ — думите „Novus Europe N.A./S.V.“ се заменят с думите „Novus Europe NV“.
                     
                  
         
            Член 3
            Преходни мерки
            Наличните запаси от добавката, които отговарят на разпоредбите, приложими преди датата на влизане в сила на настоящия регламент, могат да продължат да се предлагат на пазара и да се използват до тяхното изчерпване.
         
         
            Член 4
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) 2016/898 на Комисията от 8 юни 2016 г. за разрешаване на употребата на препарат от of Bacillus licheniformis (ATCC 53757) и неговата протеаза (EC 3.4.21.19) като фуражна добавка за пилета за угояване, пилета, отглеждани за носачки, и видове домашни птици с по-малко стопанско значение, отглеждани за угояване и за носачки, както и за декоративни птици (притежател на разрешението Novus Europe S.A./N.V.) (ОВ L 152, 9.6.2016 г., стр. 11).
         
            (3)  Регламент за изпълнение (ЕС) 2018/982 на Комисията от 11 юли 2018 г. относно разрешението за употребата на препарат от бензоена киселина, калциев формат и фумарова киселина като фуражна добавка за пилета за угояване и пилета, отглеждани за кокошки носачки (притежател на разрешението Novus Europe N.A./S.V.) (ОВ L 176, 12.7.2018 г., стр. 13).